ประกาศสำนักงานพัฒนาเทคโนโลยีอวกาศประกาศสำนักงานพัฒนาเทคโนโลยีอวกาศและภูมิสารสนเทศ(องค์การมหาชน)เรื่อง โครงสร้างและการจัดองค์กรในการดำเนินงานอำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามพระราชบัญญัติข้อมูลข่าวสารของราชการพ.ศ.๒๕๔๐ ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆของทางราชการในการที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชนมากยิ่งขึ้นจึงสมควรประกาศโครงสร้างและการจัดองค์กรในการดำเนินงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานพัฒนาเทคโนโลยีอวกาศและภูมิสารสนเทศ(องค์การมหาชน)ไว้ดังต่อไปนี้สำนักงานพัฒนาเทคโนโลยีอวกาศและภูมิสารสนเทศ(องค์การมหาชน) เป็นหน่วยงานของรัฐอยู่ในกำกับของรัฐมนตรีว่าการกระทรวงวิทยาศาสตร์และเทคโนโลยีจัดตั้งขึ้นตามพระราชกฤษฎีกาจัดตั้งสำนักงานพัฒนาเทคโนโลยีอวกาศและภูมิสารสนเทศ (องค์การมหาชน)พ.ศ. ๒๕๔๓มีโครงสร้างและการจัดองค์กรในการดำเนินงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสาร ดังนี้๑. โครงสร้างและการจัดองค์กรในการดำเนินงาน๑.๑สำนักบริหาร แบ่งส่วนงานออกเป็น ๖ ฝ่าย ได้แก่๑.๑.๑ฝ่ายอำนวยการ๑.๑.๒ฝ่ายการคลัง๑.๑.๓ฝ่ายนโยบายและแผน๑.๑.๔ฝ่ายวิเทศสัมพันธ์๑.๑.๕ฝ่ายบุคคลและนิติการ๑.๑.๖ฝ่ายเลขานุการคณะกรรมการ๑.๒สำนักพัฒนาธุรกิจ แบ่งส่วนงานออกเป็น ๔ ฝ่าย/กลุ่มได้แก่๑.๒.๑ฝ่ายการตลาด๑.๒.๒ฝ่ายบริการข้อมูล๑.๒.๓ฝ่ายนิเทศสัมพันธ์๑.๒.๔กลุ่มพัฒนาระบบเครือข่าย๑.๓ศูนย์เทคโนโลยีอวกาศ แบ่งส่วนงานออกเป็น ๗ ฝ่าย/กลุ่มได้แก่๑.๓.๑ฝ่ายบริหารงานทั่วไป๑.๓.๒กลุ่มรับสัญญาณดาวเทียม๑.๓.๓กลุ่มผลิตข้อมูล๑.๓.๔กลุ่มคลังข้อมูลและเครือข่าย๑.๓.๕กลุ่มสนับสนุนเทคโนโลยี๑.๓.๖กลุ่มโครงการความร่วมมือ๑.๓.๗กลุ่มวิจัยสมุทรศาสตร์๑.๔ศูนย์ภูมิสารสนเทศ แบ่งส่วนงานออกเป็น ๔ ฝ่าย/กลุ่มได้แก่๑.๔.๑ฝ่ายประสานงานและฝึกอบรม๑.๔.๒กลุ่มประยุกต์ข้อมูลภูมิสารสนเทศ๑.๔.๓กลุ่มมาตรฐานข้อมูลภูมิสารสนเทศ๑.๔.๔กลุ่มฐานข้อมูลภูมิสารสนเทศ๒. อำนาจหน้าที่โดยรวมสำนักงานพัฒนาเทคโนโลยีอวกาศและภูมิสารสนเทศ(องค์การมหาชน) มีวัตถุประสงค์หลักมุ่งเน้นการบริหารจัดการและดำเนินการจัดทำบริการสาธารณะที่เกี่ยวข้องกับข้อมูลดาวเทียมและระบบสารสนเทศทางภูมิศาสตร์รวมทั้งการส่งเสริมและสนับสนุนการวิจัยพัฒนาและการประยุกต์ใช้เทคโนโลยีอวกาศและภูมิสารสนเทศของประเทศอย่างมีประสิทธิภาพตามกรอบและแนวนโยบายของรัฐตามพระราชกฤษฎีกาจัดตั้งสำนักงานพัฒนาเทคโนโลยีอวกาศและภูมิสารสนเทศ (องค์การมหาชน)พ.ศ. ๒๕๔๓ ดังต่อไปนี้๒.๑พัฒนาเทคโนโลยีอวกาศและภูมิสารสนเทศให้เป็นความรู้ที่ไร้พรมแดนและเกิดประโยชน์แก่ส่วนรวม๒.๒ศึกษาวิเคราะห์ข้อมูลจากภาพถ่ายดาวเทียมและเป็นศูนย์ข้อมูลด้านทรัพยากรธรรมชาติจากข้อมูลดาวเทียม๒.๓ให้บริการข้อมูลที่ได้จากเทคโนโลยีอวกาศและภูมิสารสนเทศซึ่งรวมทั้งบริการอื่นที่เกี่ยวข้อง๒.๔ให้บริการให้คำปรึกษา และพัฒนาบุคลากรในด้านสำรวจข้อมูลจากระยะไกลด้วยดาวเทียมและภูมิสารสนเทศ๒.๕ศึกษาค้นคว้า วิจัย พัฒนา และดำเนินการอื่นที่เกี่ยวข้องหรือต่อเนื่องกับเทคโนโลยีอวกาศ ซึ่งรวมทั้งการพัฒนาและสร้างดาวเทียมสำรวจทรัพยากรธรรมชาติขนาดเล็กเองได้๒.๖เป็นหน่วยงานหลักกำหนดมาตรฐานกลางสำหรับระบบสำรวจข้อมูลระยะไกลและระบบภูมิสารสนเทศที่เหมาะสมเพื่อให้บรรลุวัตถุประสงค์ดังกล่าวสำนักงานพัฒนาเทคโนโลยีอวกาศและภูมิสารสนเทศ (องค์การมหาชน)มีอำนาจหน้าที่กระทำกิจการดังต่อไปนี้ด้วย(๑) ถือกรรมสิทธิ์มีสิทธิครอบครอง หรือมีทรัพยสิทธิต่างๆ(๒) ก่อตั้งสิทธิหรือทำนิติกรรมใดๆเกี่ยวกับทรัพย์สิน(๓) เข้าร่วมทุนกับนิติบุคคลอื่นในกิจการที่เกี่ยวกับวัตถุประสงค์ของสำนักงาน(๔) กู้ยืมเงินเพื่อประโยชน์ในการดำเนินการตามวัตถุประสงค์(๕) เรียกเก็บค่าธรรมเนียมค่าบำรุง ค่าตอบแทน หรือค่าบริการในการดำเนินกิจการ(๖) จัดให้มีและให้ทุนเพื่อสนับสนุนการดำเนินงานของสำนักงาน(๗) ติดต่อประสานงานและทำความตกลงร่วมมือในโครงการแลกเปลี่ยนหรือช่วยเหลือทางวิชาการกับหน่วยงานหรือองค์การต่างๆทั้งในและต่างประเทศในกิจการอันเกี่ยวกับวัตถุประสงค์ของสำนักงาน(๘) ปฏิบัติหน้าที่เป็นหน่วยงานเลขานุการของคณะกรรมการที่มีอำนาจหน้าที่เกี่ยวกับเทคโนโลยีอวกาศและระบบสารสนเทศทางภูมิศาสตร์ตามที่ได้รับมอบหมาย(๙) กระทำการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงาน๓. หน้าที่ความรับผิดชอบของหน่วยงานภายในมีดังนี้๓.๑สำนักบริหารวางแผนงานและการติดตามผลการดำเนินงานโดยรวมของสทอภ. ให้มีประสิทธิภาพประกอบด้วยงานอำนวยการ งานธุรการการบริหารงานคลังและทรัพย์สิน การบริหารงานบุคคล การประสานนโยบายและแผนและงานวิเทศสัมพันธ์ตลอดจนการประสานโครงการพิเศษต่างๆรวมทั้งการดำเนินงานตามมติคณะรัฐมนตรี๓.๒สำนักพัฒนาธุรกิจศึกษา วิเคราะห์วางแผน เพื่อพัฒนาธุรกิจบริการข้อมูลจากดาวเทียมข้อมูลสมุทรศาสตร์และข้อมูลเพิ่มค่าเผยแพร่และประชาสัมพันธ์ผลการดำเนินงานผลิตภัณฑ์ และการบริการใหม่ๆพัฒนาระบบเครือข่ายคอมพิวเตอร์เพื่อเพิ่มประสิทธิภาพการบริการข้อมูลรวมทั้งจัดวางระบบและจัดทำโปรแกรมคอมพิวเตอร์ให้สำนัก/ศูนย์ต่างๆของ สทอภ.๓.๓ศูนย์เทคโนโลยีอวกาศรับสัญญาณจากดาวเทียมผลิตข้อมูลต้นฉบับและจัดเก็บข้อมูลตลอดจนศึกษา ค้นคว้า วิจัย พัฒนาและปฏิบัติงานที่เกี่ยวข้องกับเทคโนโลยีอวกาศโดยมุ่งเน้นการพัฒนาเสริมสร้างสมรรถนะและขีดความสามารถด้านดาวเทียมสำรวจทรัพยากรเพื่อการประยุกต์ใช้และให้บริการสาธารณะทั้งในและต่างประเทศรวมทั้งการศึกษาวิจัยและพัฒนาด้านการสำรวจสมุทรศาสตร์ และการดำเนินงานโครงการความร่วมมือกับต่างประเทศที่เกี่ยวกับการวิจัยและพัฒนาเทคโนโลยีอวกาศไทย๓.๔ศูนย์ภูมิสารสนเทศศึกษา วิเคราะห์ออกแบบและพัฒนาข้อมูลดาวเทียมสำรวจทรัพยากรและภูมิสารสนเทศให้เป็นมาตรฐานสากลและอยู่ในรูปแบบที่สะดวกต่อการนำไปประยุกต์จัดทำข้อมูลเพิ่มค่า จัดทำดัชนีและคำอธิบายลักษณะข้อมูลภูมิสารสนเทศของประเทศจัดทำฐานข้อมูลภูมิสารสนเทศทั้งข้อมูลดาวเทียม ข้อมูลเชิงแผนที่และข้อมูลที่ตั้งพิกัดทางภูมิศาสตร์จัดตั้งศูนย์ทรัพยากรธรรมชาติจากข้อมูลดาวเทียมเพื่อส่งเสริมการแลกเปลี่ยนและการใช้ประโยชน์ข้อมูลภูมิสารสนเทศให้บริการด้านวิชาการและการจัดฝึกอบรมแก่บุคคลและหน่วยงานต่างๆตลอดจนประสานงานการพัฒนาและส่งเสริมระบบสารสนเทศภูมิศาสตร์๔. สถานที่ติดต่อเพื่อขอรับข้อมูลข่าวสารฝ่ายบุคคลและนิติการสำนักบริหาร สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)๑๙๖ ถนนพหลโยธิน เขตจตุจักร กรุงเทพมหานคร ๑๐๙๐๐ โทรศัพท์ ๐๒๙๔๐๖๔๒๐-๙ต่อ ๑๑๗ หรือ สำนัก/ศูนย์ ที่เกี่ยวข้องกับข้อมูลข่าวสารนั้นโดยตรงหรือที่ Web Site: วันที่ ๘ มกราคม พ.ศ. ๒๕๔๗สุวิทย์ วิบูลย์เศรษฐ์ผู้อำนวยการสำนักงานพัฒนาเทคโนโลยีอวกาศและภูมิสารสนเทศมัตติกา/พิมพ์๑๗พฤษภาคม ๒๕๔๗สุมลรัตน์/พัชรินทร์/ตรวจ๓๑พฤษภาคม ๒๕๔๗A+B[๑] รก.๒๕๔๗/พ๑๖ง/๑๐/๑๓ กุมภาพันธ์ ๒๕๔๗